[{"text_idx": "#000003", "text": "Lahemaa kadakastel karjamaadel uitab ringi paarsada Iisaka talu lammast. Kuna nad ei vaja palju hoolt, sobivat need loomad sinna ko\u0303ige paremini, sest pererahva rahvatantsuhobi ei luba neil kodus istuda."}, {"text_idx": "#000004", "text": "Osa karjatatavatest karjamaadest oli hiljuti u\u0308sna ta\u0308is kasvanud, ent lambad on poollooduslikud kooslused maalilisteks kadastikeks na\u0308sinud. Viis aastat tagasi vanematelt talu tegemised u\u0308le vo\u0303tnud Priidu Veersalu ra\u0308a\u0308kis, et igal aastal harvendavad lambad viis-kuus hektarit kadastikke. Kokku majandab talu sadakonnal hektaril."}, {"text_idx": "#000006", "text": "Kui Veersalu talu u\u0308le vo\u0303ttis, oli prioriteet ehitada uus laut. See mahutab kuni 250 po\u0303hikarjalooma. Peale selle on plaan rajada va\u0308ike tapamaja, et oleks lihato\u0308o\u0308tlemisvo\u0303imekus."}, {"text_idx": "#000007", "text": "Seniajani kasvatati talus eesti tumedapealisi lambaid, ent 2015. a algas u\u0308leminek sinise tekseli to\u0303ule. Aretamine on toimunud ja\u0308rk-ja\u0308rgult ja ja\u0308rgmisel aastal su\u0308nnivad esimesed sajaprotsendiliselt sinise tekseli talled. To\u0303ug on hea iseloomuga ja heade lihaomadustega."}, {"text_idx": "#000008", "text": "Talu po\u0303hiline sissetulekuallikas on elusloomamu\u0308u\u0308k, soov on ka eksporditurule minna. Mu\u0308u\u0308akse liha ja ka\u0308sito\u0308o\u0308tooteidki. \u201eOleme pereettevo\u0303te. Isa pole niisama istuma ja\u0308a\u0308nud, igapa\u0308evaselt abistab, ema tegeleb ka\u0308sito\u0308o\u0308ga, 92aastane vanaema teeb sallidele kaunistusi,\u201d kirjeldas Veersalu. Ka tema kaks o\u0303de elavad la\u0308heduses ja on abiks."}, {"text_idx": "#000009", "text": "Noorperenaine Ka\u0308di Kro\u0308o\u0308nkvist on aga vo\u0303o\u0303ras veri, nagu ta ise u\u0308tleb. \u201eKa\u0308in iga pa\u0308ev Tallinnas to\u0308o\u0308l ja see siin on minu hobi. Mulle va\u0308ga meeldivad loomad ja lambad mo\u0303juvad pa\u0308rast pingelist to\u0308o\u0308pa\u0308eva isegi teraapiliselt,\u201d lausus ta."}, {"text_idx": "#000010", "text": "Et lambad kaitstud oleks, toimetab Iisaka talus kolm karjakoera. \u201eMeil liikus siin arvatavasti s\u030caakal ja oli ka karu ru\u0308nnak. Vo\u0303ttis u\u0308he hommikuga 13 talle. Siis vo\u0303tsime karjakoerad,\u201d ra\u0308a\u0308kis Veersalu. Esimesel aastal na\u0308hti koertega ko\u0303vasti vaeva, ent nu\u0308u\u0308d suudavad nad ise edukalt toimetada."}, {"text_idx": "#000011", "text": "Peale koerte piiravad lammaste liikumist kiviaiad, mida pere viimased viisteist aastat rajanud on. Nu\u0308u\u0308dseks on aedade kogupikkus 1200 meetrit."}, {"text_idx": "#000012", "text": "Ja kui Priidu Veersalul lambakasvatusest ja rahvatantsust aega u\u0308le ja\u0308a\u0308b, teeb ta koos so\u0303braga Woodfashi kaubama\u0308rgi all puidust riiulisu\u0308steeme."}, {"text_idx": "#000014", "text": "Noortalunik investeeris to\u0308o\u0308liste asemel tehnikasse"}, {"text_idx": "#000015", "text": "Kui Kuldar Kuld va\u0308ike poiss oli, o\u0308eldi ta isale, et too peab ka\u0308hku traktori majja tooma, muidu kaotab poiss po\u0303llumajanduse vastu huvi."}, {"text_idx": "#000016", "text": "O\u0303nneks huvi ei kadunud ja seitse aastat tagasi vo\u0303ttis Kuld isalt talu u\u0308le. Kui isa pidas mahelambakarja, siis noorperemees la\u0308ks u\u0308le maheteravilja kasvatusele. \u201eMa ei ole hingelt loomakasvataja,\u201d po\u0303hjendas Kuld ja lisas, et teraviljaga on ka\u0308ive suurem ja lihtsam a\u0308ra elada. Praegu kasvatab ta Jo\u0303gevamaal Lalluka OU\u0308s vilja 300 hektaril, millest kaks kolmandikku on pere omandis."}, {"text_idx": "#000018", "text": "Nii on Kuld investeerinud to\u0308o\u0308liste asemel korralikku tehnikasse, et to\u0308o\u0308d ise ja ro\u0303o\u0303muga teha. \u201eKui vastu tahtmist peaks tegema, ei tahakski teha,\u201d to\u0303des ta. Pealegi peab korralik tehnika vastu ja sagedase remontimise asemel saab rahus po\u0303lluto\u0308id teha."}, {"text_idx": "#000022", "text": "MTU\u0308 Eesti Noortalunikud tegevusi viiakse ellu Maaeluministeeriumi \u201eProjektitoetus po\u0303llumajandustootjate kestlike toidusu\u0308steemide ja keskkonnaalase teadlikkuse suurendamiseks\u201c vahendite kaasabil"}]